ગરવી ગુજરાતની પરમ્પરાને ઉજાગર કરતાં આવા કાર્યક્રમો પશ્ચિમના દેશોમાં આવી અનોખી રીતે આયોજન થાય, અને ભવ્યાતિભવ્ય રીતે સંમ્પન્ન થાય ,ત્યારે ખરેખર માહ્યલો નાચી ઉઠે છે. અમેરિકા દેશમાં જન્મેલા આજની પેઢીના બાળકો માટે આવો પ્રોગ્રામ મારા જેવા અનેક પ્રૌઢોને ખુબ જ આશીર્વાદરૂપ ભાસે છે. આપણી અસલીયતની રજૂઆત ને ભૂલી જવાતી પરમ્પરાને જીવંત અને તાદ્રશ્ય રીતે રજુ થતાં આવા કાર્યક્રમો અહીના બોર્ન અને બ્રોટપ જનરેશન માટે આવતીકાલની એક ઉજ્જવળ આશાઓનું કિરણ લઈને આવતો જણાય છે. તથા અન્ય બહારના આમન્ત્રીતોને પણ ગુજરાતની અસલીયત અને સંસ્કારિતાનું દર્શન થાય છે.